### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Budgetforslag fra EL

Hvad vil vi gerne opnå? Hvorfor stilles forslaget?

Enhedslisten vil gerne styrke kapaciteten hos de mindre, grønne aktører i [adresse], herunder civilsamfundsorganisationerne, således at de mere aktivt kan indgå i den grønne omstilling.

I bestræbelserne for at nå [adresse] mål om stærkere og mere aktive klimapartnerskaber findes der et stort potentiale i at oprette et grønt kontorfællesskab med tilhørende netværk i hjertet af [adresse]. Et grønt netværk med kontorfællesskab vil resultere i positive synergier mellem de grønne aktører i [adresse] og vil understøtte Aarhus Kommunes grønne fokus og målsætninger.

Det grønne civilsamfund i [adresse] spirer, men er samtidig også fysisk spredt. I [adresse] findes der mange fantastiske kontorfællesskaber, men ingen af dem retter sig udelukkende mod de grønne aktører på trods af, at der er utallige små, grønne foreninger, organisationer og lokalafdelinger, som ikke har faste steder at holde til.

Udover et fysisk og konkret kontorfællesskab skal konceptet bestå af et stærkt, grønt netværk. Faciliteringen af netværket vil foregå gennem kurser, samarbejdsprojekter og jævnlige, fysiske netværksmøder.

Målet er at saglige, praksis-orienterede foreninger og små virksomheder med fokus på grøn omstilling skal deltage i kontorfællesskabet. Udgangspunktet er, at der stilles 4 kontorpladser til rådighed, som kan benyttes på deltid, så netværket bliver betragteligt større end 4 deltagende organisationer. VedvarendeEnergi (VE) kan som non-profit, klima og miljø-organisation facilitere indsatsen og har lokaler til formålet midt i [adresse]

Værdi:

Et grønt kontorfællesskab og netværk kan skabe værdi i form af større civilsamfunds engagement i den grønne omstilling, og etablering af netværk som også inddrager mindre virksomheder, der vil arbejde for den grønne omstilling. Blandt de værdier der kan skabes er:

• Højere videns- og kompetenceniveau i civilsamfundet til at udføre aktiviteter inden for den grønne omstilling.

• Flere grønne omstillingsaktiviteter gennemført af civilsamfundet.

• Partnerskaber og netværk skabt/styrket mellem organisationerne.

Værdien kan blive skabt gennem bl.a. følgende aktiviteter: Kurser om metoder, viden, samskabelse, fundraising. Netværksmøder med vidensudveksling og idegenerering. Samarbejdsprojekter mellem organisationerne. Organisationernes egne løbende aktiviteter med videns støtte fra VedvarendeEnergi.

Udfordring:

Udfordringen Enhedslisten gerne vil løse er, at sikre det størst mulige engagement fra borgerne i den grønne omstilling, at øge ejerskabet til den grønne udfordring ved at inddrage borgerne i at finde og prioritere løsninger på klimakrisen. En anden udfordring er at sikre gennemsigtighed og offentlig debat om implementeringen af klimahandlingsplanen.

En del af denne udfordringen består efter Enhedslisten mening også i, at der er afsat alt for få ressourcer til inddragelse af mindre grønne aktører fra civilsamfundet og mindre virksomheder i den grønne omstilling i betragtning af deres potentiale.

Perspektivering til [adresse]: Der kan perspektiveres til især Aarhusmål ”En by med fællesskab og medborgerskab” og ”En bæredygtig by med gode by- og lokalmiljøer”, samt ”En by, hvor alle er sunde og trives”

Eventuelle input til hvem, hvad, hvordan og hvor mange ressourcer

Enhedslisten foreslår, at Klimahandlingens delprogram ”[adresse]” under MKB tilføres ca. 500.000 kr. per år fra 2023, som skal dække VedvarendeEnergi (VE) og netværkets udgifter til drift af 4 kontorborde, løn og koordinerende aktiviteter, samt en mindre Aage Lund til samarbejdsaktiviteter. Der vil ikke være nogen etableringsomkostninger, da VedvarendeEnergi (VE) allerede har faciliteterne. Ved belysning af forslaget ønskes at ressource behovet ud over et konkret beløb for budget 2023 også peger på estimeret budget for overslagsårene 2024-2025..